_:n268256259262465e847431aaa0f92db1xb28
<http://schema.org/reviewBody>
"keď som zistila, že po Dcére zimy, vyjde autorke nová kniha s témou slovanskej mytológie a fantasy, veľmi som sa potešila. bolo mi jasné, že si knihu budem musieť zaobstarať. a aj som tak urobila. a neľutujem ani jednu stranu a minútu strávenú nad knihou. musím sa priznať, že som čakala niečo podobné štýlu, ktorým bola písaná Dcéra zimy, takže po pár stranách prišlo mierne vytriezvenie, nové naladenie sa na príbeh a išlo to.\n\nmytológiu mám rada, knihy s ňou ešte viac. je príjemným prekvapením a osviežením nečítať len tej antickej, severskej či egyptskej, ale aj o tej slovanskej (ktorá sa nás asi najviac týka). autorke sa znova podarilo ju prepojiť s fantasy, podať čitateľovi jej moderné, svieže spracovanie. spracovanie, pri ktorom nejde len o vymenovanie faktov, ale celé je to zasadené do magického sveta plného rôznych stvorení, mágie. človek sa učí nové veci a ani nevie ako. plus je to všetko napísané neuveriteľne ľahkým, pútavým a prudko čitateľným štýlom. ako začnete, knihu neodložíte z rúk, kým ju nebudete mať dočítanú.\nautorka znova vytvorila dokonalý svet, zároveň pokračovala vo vysvetľovaní sveta ako ho nastavila v Dcére zimy. tú som čítala síce už dávnejšie, ale nemala som sa problém do neho dostať a zorientovať sa v ňom. Syn podsvetia by možno išiel čítať aj bez toho aby ste čítali prvú časť, ale radšej si ju pekne prečítajte. neoľutujete. \n\ndalo by sa povedať, že Syn podsvetia je výpravným a tímovým príbehom. v centre pozornosti stojí skupinka rôznorodých postáv, ktoré majú jeden spoločný cieľ a zároveň každá svoj vlastný. postupne sa o nich dozvedáme viac, skladáme si celkový obraz a odhaľujeme ich motivácie a pohnútky. každá z postáv si vás svojím spôsobom získa. aj keď ste niektorú z nich na začiatku nemuseli mať radi, postupne sa prichytíte ako jej fandíte a chcete aby to pre ňu dopadlo dobre, aby získal/a čo chcel/a. trochu som si pri nich všimla podobnosť s postavami od Leigh Bardugo, ale tú som aj rýchlo vyhnala z hlavy a užívala si príbeh tejto partičky.\nzápletka je vymyslená skvelo. naše postavy čaká cestá do podsvetia, pričom každá z nich tam ide z vlastných pohnútok a s vlastným cieľom. samozrejme táto ich cesta nebude jednoduchá a počas nej si prejdú rôznymi nástrahami a rozhodnutiami, ktoré musia urobiť. príbeh je plný akcie, dobrodružstva ale aj humoru, veselých, dojímavých či smutných scén. \n\nkniha mala pre mňa všetko na to aby som si ju užila naplno. toto je jeden z príkladov ako má vyzerať slovenské fantasy a v rámci neho ho s kľudným svedomím zaraďujem medzi príjemné a kvalitné kúsky. už teraz sa teším na ďalšiu časť z tejto série."
<https://www.martinus.sk/927239-syn-podsvetia/kniha?z=E4UVUS>